የቦሌ ዓለም አቀፍ አውሮፕላን ማረፊያ የመንገደኞቸ ማስተናገጃ ተርሚናል የማስፋፊያ ግንባታ ተመረቀ
በ363 ሚሊየን የአሜሪካ ዶላር በአዲስ አበባ ቦሌ ዓለም አቀፍ አውሮፕላን ማረፊያ የተከናወነውን የመንገደኞች ማስተናገጃ ተርሚናል የማስፋፊያ ግንባታ ተጠናቆ ዛሬ ተመረቀ።ተርሚናሉን የኢፌዴሪ ጠቅላይ ሚኒስትር ዶክተር አብይ አህመድ እና የአፍሪካ ህብረት ኮሚሽን ሊቀመንበር ሙሳ ፋቂ ማሃማት በጋራ መርቀዋል።በምረቃው ላይ ጠቅላይ ሚኒስትር ዶክተር አብይ አህመድ የኢትዮጵያ ኩራት የሆነው አየር መንገዱ በመደመር ፍልስፍና እንደሚመሰል አንስተዋል። የአየር መንገዱ ስኬትና ታላቅነት የሁሉም ሠራተኞቹ የጋራ ጥረት ውጤት መሆኑን በመግለፅ።ሠራተኞቹ ባለቤትነታቸውን የአየር መንገዱን ድርሻ እስከመግዛት በመሄድ ሊያረጋግጡ እንደሚገባም ነው የገለፁት።አየር መንገዱን የበለጠ ለማጠናከርም መንግስት ድጋፉን እንደሚያደርግም አረጋግጠዋል።የመንገደኛ ማስተናገጃ ተርሚናሉ በዓመት ከ25 ሚሊዮን በላይ ተጓዦችን የማስተናገድ አቅም እንደሚኖረው የኢትዮጵያ አየር መንገድ ግሩፕ ዋና ሥራ አስፈጻሚ አቶ ተወልደ ገብረማርያም በምረቃ ሥነ-ሥርዓቱ ላይ ተናግረዋል።ነባሩ የመንገደኞች ማስተናገጃ ያለው አቅም በዓመት 5 ሚሊዮን መንገደኞችን ማስተናገድ ቢሆንም እየሠጠ ያለው ግን  ከ12 ሚሊዮን ለሚልቅ ተገልጋይ እንደነበር ነው የገለፁት።ይህም ከፍተኛ መጨናነቅን ከመፍጠር ባሻገር በመንገደኞች ላይ እንግልት በመፍጠር ላይ ነበር ብለዋል።ማስፋፊያው የመንገደኞችን መጨናነቅና እንግልት የሚያስቀር ነው።74 ሺህ ካሬ ሜትር ላይ ያረፈው ማስተናገጃው፥ በውስጡ ዘመናዊነትን የተላበሱ 83 የቼክ ኢን አገልግሎት መስጫዎች አሉት።በተጨማሪም አለም አቀፍ ደረጃውን የጠበቀ የገበያ፣ የመዝናኛና ምግብ ቤቶችና ሌሎች መሰረታዊ አገልግሎት መስጫዎች አካቷል። (ኤፍ ቢ ሲ) 